JUOŠ ''NOVI GRAD''TUZLA

Šk.2015/2016. godina

Datum: 10. 02. 2016.godine

Na osnovu člana 14. Poslovnika o radu Vijeća roditelja OŠ ''Novi Grad'' Tuzla sačinjava se:

**ZAPISNIK**

**sa IV sjednice Vijeća roditelja JUOŠ ''Novi Grad'' Tuzla**

Sjednica je održana 10. 02. 2016.godine u zbornici škole, sa početkom u 17 i 30 .

Sjednici prisustvovali:

1. Amra Okanović
2. Ibrahim Imamović
3. Maja H. Jašaragić – Suljanović
4. Sanel Mujkanović
5. Sead Seferović
6. mr.sci. Sulejman Mulić, v.d.direktora JUOŠ „Novi Grad“
7. Maksida H. Hasanović, koordinatorica

Za sjednicu je predložen sljedeći dnevni red:

1. Izvještaj o radu Vijeća roditelja u prvom polugodištu školske 2015/2016.godine i aktivnostima u kojima je Vijeće učestvovalo
2. Predstavljanje v.d.direktora škole, mr.sci. Sulejmana Mulića
3. Izvještaj o uspjehu učenika u učenju i vladanju na kraju prvog polugodišta
4. Izvještaj o realizaciji projekta ugradnje klima uređaja
5. Školski informator
6. Organizovanje radionice za roditelje
7. Tekuća pitanja

Zaključci:

1. Predsjednica Vijeća podnijela je izvještaj o radu i aktivnostima Vijeća roditelja u prvom polugodištu. Vijeće roditelja održalo je tri sastanka, na kojima se raspravljalo o temama kao što su:

- promovisanje interesa škole

- predstavljanje stavova roditelja učenika menadžmentu škole

- podržavanje aktivnog učešća roditelja u radu škole

- izjašnjavanje o svim pitanjima vezanim za rad i rukovođenje školom

- utvrđivanje prijedloga članova Školskog odbora iz reda roditelja

- učešće u pripremi i realizaciji odgovarajućih projekata koji podržavaju i promovišu

 odgojno-obrazovni rad u školi

- razvijanje komunikacije i odnosa između učenika, nastavnika, roditelja i lokalne zajednice

Osim toga, Vijeće roditelja izradilo je dvije edukativne afiše, koje su podijeljene roditeljima i objavljene na web stranici škole. Također su podržali projekt ugradnje klima uređaja u učionicama naše škole. Izrađen je i *Mali školski informator*, putem kojeg će članovi Vijeća informisati roditelje na roditeljskim sastancima o realizaciji nekih aktivnosti u našoj školi.

Vijeće roditelja uputilo je molbe za novčanu donaciju firmama Tehnograd Company i Tom-Cat, kako bi se projekt ugradnje klima uređaja mogao realizirati i na drugom spratu škole.

Članovi Vijeća roditelja istakli su potrebu da se novoizabrana članica Školskog odbora iz reda roditelja treba uključiti aktivno u rad Vijeća.

1. Prisutnima se obratio i mr.sci. Sulejman Mulić, v.d.direktora škole, te iskazao posebnu zahvalnost roditeljima koji nesebično podržavaju sve aktivnosti vezane za školu. Izvijestio ih je o promjenama koje su se dogodile u upravi škole i planovima u narednom periodu.
2. Mr.sci. Sulejman Mulić, v.d.direktora škole upoznao je prisutne sa uspjehom naših učenika u učenju i vladanju na kraju prvog polugodišta.
3. Koordinatorica Vijeća roditelja izvijestila je roditelje o realizaciji druge faze projekta, koji je pokrenuo Razvojni tim, a Vijeće podržalo. Naime, tokom zimskog raspusta u devet učionica na prvom spratu ugrađeni su klima uređaji. U nabavku i ugradnju istih uloženo je 5.445 KM, a izvođač radova je bila Omega d.o.o. Živinice.
4. Svi prisutni roditelji preuzeli su primjerak *Malog školskog informatora*, koji su timski izradili s ciljem da na roditeljskim sastancima izvijeste roditelje o svim bitnim aktivnostima u školi.
5. Amra Okanović, predsjednica Vijeća, pozvala je roditelje da se aktivno uključe u organizaciju radionice za roditelje na temu „*Roditeljska pomoć u izvršavanju školskih obaveza“.* Poziv roditeljima bit će objavljen na web stranici škole i na oglasnoj tabli u holu škole.
6. Vijeće roditelja odobrilo je pokretanje aktivnosti vezanih za realizaciju maturske ekskurzije u narednoj školskoj godini, a na osnovi molbe koju su uputili razrednici osmih razreda.

 Zapisničar:

 Maksida H. Hasanović

 Predsjednica Vijeća roditelja:

 Amra Okanović